廣州市第五中學喺2003年同隔籬嘅十九中西校區合併之後，就喺之前廣州市第十九中學校址（都喺南村路嘅五中斜對面）整咗個東校區；而喺海珠區嘅工業大道南嘅金碧花園入面就整咗設有初中校區，而初中部就搬嗮去金碧花園校區入面。但喺2011年9月，因為市教育局重新調整過啲教育資源，結果金碧花園嘅校區就畀返廣州市第九十七中學。就係噉，2010學年開始喺廣州市第五中學讀書嘅新初一生，就去返南村路嗰度讀。而2009年同2008年入學嘅新初一生就繼續讀埋落去，一直到2011學年同2010學年結束（初中畢業）為止。而家金碧校區已經變咗廣州市第九十七中學嘅高中校區。而至於舊時19中嘅校區，就喺2005年9月就交返畀廣州市實驗技工學校，而嗰間技工學校喺2012年7月撤場，搬到從化神崗一帶，最後用地畀返本校兼喺2013年8月拆咗。